O companie australiană a creat o sursă de energie pe bază de hidrogen. Cât costă bateriile care pot alimenta o casă pentru trei zile.
Bateriile LAVO pot stoca 40kWh de electricitate. Energia din bateriile LAVO poate alimenta o casă timp de două, trei zile. Bateriile pot fi monitorizate de pe telefonul mobil cu aplicația LAVO.
Nu știi niciodată când ești lovit de o pană de curent și ai nevoie de o nouă sursă de energie. Spre exemplu, cazul Texasului, care a rămas fără curent, după ce a fost cuprins de un val de aer arctic. O soluție ar fi un sistem de stocare a energiei pe bază de hidrogen.Compania australiană LAVO a creat niște baterii pe bază de hidrogen. Bateriile folosesc energia solară ca să transforme apa în hidrogen și oxigen. Apoi, hidrogenul este stocat de baterie și convertit în electricitate, în timp ce oxigenul e eliberat în aer.Bateria e de mărimea unui frigider și costă aproape 30.000 de dolari. Avantajul e, însă, că stochează de trei ori mai multă energie decât sistemele pe bază de baterii de litiu.